మార్కెట్లలో ఏకీకృత లైసెన్స్‌ విధానం
- ఎన్‌బీఎఫ్‌సీలకు 'క్విబ్‌' హోదా
- విదేశీ మదుపరులకు సులభ రిజిస్ట్రేషన్‌
- బోర్డు సమావేశంలో 'సెబీ'కీలక ప్రతిపాదనలు
ముంబయి: స్టాక్‌ మార్కెట్లలో ట్రేడింగ్‌ నిర్వహించే బ్రోకర్లకు ఇకపై ఏకీకృత లైసెన్స్‌లను జారీ చేయాలని 'మార్కెట్‌ నియంత్రణ' సంస్థ సెబీ నిర్ణయించింది. బుధవారం ఇక్కడ సమావేశమైన సెబీ బోర్డు మీటింగ్‌లో ఈ నిర్ణయం తీసుకుంది. ఏకీకృత లైసెన్స్‌ను జారీ చేయడం ద్వారా బ్రోకర్లు ఒకే లైసెన్స్‌తో అటు ఈక్విటీలతో పాటు ఇటు కమోడిటీ మార్కెట్లలో పాల్గొనేందుకు వీలు కలుగుతుంది. బ్రోకర్ల వ్యవస్థలో సమానత్వం కల్పించేందుకు ఈ నిర్ణయం తీసుకున్నారు. దీనికి కొన్ని క్యాటగిరీలకు సంబంధించిన 'నాన్‌ బ్యాంకింగ్‌ ఫైనాన్స్‌ కంపెనీస్‌'లకు (ఎన్‌బీఎఫ్‌సీలకు) 'అర్హత కలిగిన సంస్థాగత కొనుగోలుదారు' (క్విబ్‌) హోదాను కల్పించే అంశాన్ని సెబీ ఈ సమావేశంలో ప్రతిపాదించింది. దీంతో ఎన్‌బీఎఫ్‌పీలు రానున్న రోజుల్లో పబ్లిక్‌ ఇష్యూల్లో క్విబ్‌ హోదాలో ఈ విభాగానికి కేటాయించిన షేర్లకు దరఖాస్తు చేసుకొనేందుకు వీలుపడనుంది. ఈ మార్పులు అమలులోకి వచ్చే విధంగా రానున్న రోజుల్లో మార్కెట్‌ నిబంధనల్లో మార్పులు తీసుకురానున్నట్టుగా సెబీ తెలిపింది. ఈ కొత్త విధానం మూలంగా బ్రోకర్లందరికీ ఏకరూప రిజిస్ట్రేషన్‌ నంబరు లభించనుంది. సెబీ చైర్మెన్‌గా గత మార్చిలో అజరు త్యాగీ బాధ్యతలు స్వీకరించిన ఆయన నేతృత్వంలో బోర్డు సమావేశం కావడం ఇదే తొలిసారి. సెబీ బోర్డు తీసుకున్న నిర్ణయాలు ఇవి... కమోడిటీస్‌ ఎక్స్ఛేంజీలు ఆఫ్షన్స్‌ను కూడా నిర్వహించేలా ఎస్‌ఈసీసీ నిబంధనలను సవరించనున్నారు. బ్యాంకులకు ప్రిఫరెన్షియల్‌ షేర్ల కేటాయింపుల్లో అనుసరిస్తున్న విధానంలో కొన్ని మినహాయింపులనూ ప్రకటించింది. విదేశీ మదుపరులకు సులభమైన రిజిస్ట్రేషన్‌ విధానాన్ని సూచించింది. ఎన్‌ఆర్‌ఐ పెట్టుబడులకు సంబంధించి మరింత స్పష్టతను వెలువరి ంచింది. ఈష్యూ అనంతరం నిర్వహణ ఆవశ్యకతను రూ.500 కోట్లకు తక్కువగా ఉండే పబ్లిక్‌ ఇష్యూలకు విస్తరించింది.
మీ స్నేహితులకు రికమెండ్ చెయ్యండి